Didžiabalės telmologinis draustinis
Didžiabalės telmologinis draustinis – saugoma gamtos teritorija Varėnos rajone, Dzūkijos nacionaliniame parke, 3 km į šiaurės rytus nuo Musteikos, Musteikos miškuose. Skirtas išsaugoti Didžiabalės pelkinį kompleksą su aktyvių aukštapelkių, tarpinių pelkių ir liūnų buveinėmis. Saugomos rūšys: laplandinis karklas, jūrinis erelis, pelkinis satyras, tikutis.